**Comunicat de presă**

**Bursa Generală a Locurilor de Muncă 12 mai 2023**

 **Agenţia Judeţeană pentru Ocuparea Forţei de Muncă Ilfov** cu sprijinul Instituției Prefectului Județul Ilfov organizează vineri, 12 mai 2023, începând cu ora 09:00, în incinta Instituției Prefectului Județul Ilfov din Bucureşti, str. Smârdan nr. 3, sector 3, **Bursa Generală a Locurilor de Muncă.**

Evenimentul se adresează persoanelor în căutarea unui loc de muncă, aflate în una dintre următoarele situaţii: au devenit şomeri, nu au putut ocupa loc de muncă după absolvirea unei instituţii de învăţământ, ocupa un loc de muncă şi, din diferite motive, doresc schimbarea acestuia, au obţinut statutul de refugiat sau beneficiază de altă formă de protecţie internaţională, conform legii, sau se află în procedura de soluţionare a cererii de azil şi au acces pe piaţa muncii, sunt cetăţeni străini sau apatrizi care au fost încadraţi în muncă sau au realizat venituri în România sau care au drept de muncă pe teritoriul României, nu au putut ocupa loc de muncă după repatriere sau după eliberarea din detenţie, respectiv în timpul sau după executarea unei pedepse ori a unei măsuri educative sau a altor măsuri neprivative de libertate dispuse de organele judiciare, asigurând interacțiunea directă dintre angajatori și solicitanții de loc de muncă.

Obiectivele principale ale evenimentului sunt creșterea gradului de ocupare pentru toate categoriile de persoane aflate în căutarea unui loc de muncă și crearea de noi oportunități pentru anagajatori în identificarea potențialilor viitori angajați, care pot contribui la succesul activității economice, prin experiența și abilitățile lor.

Agenții economici care vor participa la **Bursa Generală a Locurilor de Muncă** vor avea prilejul să-și recruteze personalul direct, fără intermediari, în funcție de cerințele concrete ale locului de muncă pe care îl oferă. Participarea, atât a reprezentanților agenților economici cât și a persoanelor în căutarea unui loc de muncă, este gratuită.

Confirmarea participării și ofertele de locuri de muncă vacante ( Anexa 1A ) se vor depune zilnic la sediul A.J.O.F.M. Ilfov, pe e-mail la adresa ajofm.if@anofm.gov.ro .

Informații suplimentare privind modul de organizare și desfășurare a acestei noi ediții a bursei locurilor de muncă pot fi obținute de la sediul A.J.O.F.M. Ilfov din strada Ruginoasa, nr.4, sector 4, București, tel. [021.332.37.08 / 105](https://l.facebook.com/l.php?u=http%3A%2F%2Finvalid.invalid%2F105&h=ATOA_WOF8bPu1dyXNwEcLmOATRFlV0ng-qDs8Kkda4PgtdeJ4wrrrK8CcGHV2pXwVdYXp5R4eYEn-_dnCSzxk5RcdQjhLvDxNVMhyfjtrgWxdWuYY6s1d_7DKJGMi-Y0rFTEJPYs_MNfqfJei8TwElWGocidyS5a-QW4JgpmU1IvsEW52B00pQ3AvIXWigWbBDPNNKGrfTVW6i9a4kFjSCkwA3OanWhnPXHGGyVr2j__svPF2yglWUhiGxzzc6BKSYACY_pdu5Kpd4tQY2jP1Z3hxCzhVWLyxU4kWvyqDA).

**Compartimentul Comunicare**